**"Keskööpäike"** on 2018. aastal USA-s valminud romantiline draamafilm, mille režissöör on Scott Speer ja stsenarist Eric Kirsten. Film põhineb Jaapani 2006. aasta samanimelisel filmil. 

Filmis näitlevad Bella Thorne, Patrick Schwarzenegger ja Rob Riggle. Film räägib teismelisest tüdrukust, kelle nahahaigus (*xeroderma pigmentosum*) ei luba tal viibida päikesevalguse käes. Kui ta kohtub poisiga, ei suuda ta otsustada, kas rääkida talle oma haigusest või teeselda, et elab normaalset elu. Filmimist alustati 12. oktoobril 2015 Vancouveris Kanadas. Film esilinastus Ameerika Ühendriikides 23. märtsil 2018.

Sisu
----

17-aastast Katie Price'i on varasest lapsepõlvest saati kaitstud päikesevalguse eest. Tal on eluohtlik geneetiline haigus, mille tõttu peab ta veetma kõik päevad toas, kus tema ainsateks kaaslasteks on parim sõbranna Morgan ja isa Jack. Katie maailm avaneb alles pärast päikeseloojangut. Iga õhtu läheb ta rongijaama, et reisijatele tervituseks kitarri mängida ja laulda.

Ühel ööl märkab teda Charlie, poiss, keda ta on 10 aastat oma magamistoa aknast salaja jälginud. Katie lahkub ootamatult ja unustab oma märkmiku, mille Charlie enda kätte võtab. Ta naaseb järgmisel päeval ja annab sellele Katiele, olles kirjutanud sinna ka oma numbri. Katie kutsub poisi endaga peole, mida korraldab Morgani sõber Garver. Kuna pidu ei lähe nii hästi, kui plaanitud, siis otsustav Charlie võtta kogu seltskonna endaga kaasa teisele peole. Pärast pidu lähevad Charlie ja Katie sadamasse. Charlie räägib Katiele, kuidas ta sai vigastuse, mis takistas tal saada stipendiumi California ülikoolis Berkeleys – ta oli purjus peaga hüpanud katuselt basseini ja löönud oma õla paigast. Pärast seda õhtut hakkavad nad öösiti suvistel ekskursioonidel käima.

Vaatamata isa Jacki soovitusele ei ole Katie veel Charliele oma haigusest rääkinud. Charlie viib Katie ühel ööl välja Seattle'isse, kus nad lähevad elava muusika kontserdile. Charlie soovil mängib tüdruk oma kirjutatud laulu ühel linnatänaval. Koju jõudnud, lähevad nad järve ujuma ning süütavad randa lõkke, et end selle ääres kuivatada. Kui Charlie mainib päikesetõusu vaatamist, läheb Katie paanikasse ja jookseb kodu poole. Charlie kiirustab talle järele, võtab auto peale ning sõidutab koju. Kahjuks ei jõua nad õigeks ajaks ja Katie viibib mõned sekundid päikesevalguse käes. Ta jookseb tuppa ning kohe pärast seda jõuavad koju ka Morgan ja Jack. Charlie on segaduses ja seisab endiselt välisukse ees. Morgan räägib talle, et Katiel on *xeroderma pigmentosum*. Järgmine päev teevad arstid mõned proovid, Katie arst jõuab järeldusele, et neiu aju tõmbub kokku, ja on ainult aja küsimus, millal ta sureb.

Katie hakkab tundma oma sõrmedes torkeid, mis ei lase tal enam kitarri mängida. Ta ignoreerib Charlie sõnumeid, kuna ei taha poisile haiget teha. Lõpuks veenab Jack Katiet Charliega rääkima. Charlie tahab haigusest hoolimata temaga koos olla. Ühel õhtul üllatab Charlie Katiet, broneerides talle stuudiosse laulu salvestamise seansi. Katie otsustab laulda Charliest kirjutatud laulu. Katie räägib Charlile, et on teda 10 aastat oma toa aknast jälginud ning Charlie mainib Katile, et läheb jahiga, mille eest ta suvel hoolitsema pidi, viimast korda sõitma. Kartes, et ta sureb, palub Katie oma isalt luba Charliega viimasele jahisõidule kaasa minna. Terve sõidu on Katie jahininas ja naudib päikesesoojust oma nahal, veetes oma viimased hetked koos Charliega. Mõne aja pärast Katie sureb.

Jack, Morgan ja Charlie viskavad paar nädalat hiljem Katie tuha järve. Ühel päeval läheb Charlie Jackiga hüvasti jätma, tal on aeg ülikooli minna. Jack räägib, et tänu Katiele andis Berkeley treener Charliele uue võimaluse. Ta annab Charliele ka Katie märkmiku. Tundes end Katie surmas süüdi, üritab Charlie vabandada. Jack lohutab teda, rääkides, et nad teadsid kogu aeg, et see, millal Katie sureb, on ainult aja küsimus. Autosse istudes paneb ta raadio mängima ja kuuleb Katie kirjutatud laulu, mille ta paar nädalat tagasi YouTube'iüles laadis. Laul sai kahe nädalaga üle kahe miljoni vaatamise. Ta helistab kohe Jackile, et too raadio tööle paneks. Charlie sõidab järve äärde, kus loeb viimast kirja, mille Katie talle kirjutas.

Näitlejad
---------

* Bella Thorne – Katie Price
* Patrick Schwarzenegger – Charlie, Katie armastatu
* Rob Riggle – Jack Price, Katie isa
* Quinn Shephard – Morgan
* Tiera Skovbye – Zoe Carmichael
* Paul McGillion – Blake Jones
* Ken Tremblett – Mark Reed
* Jennifer Griffin – Barb Reed
* Nicholas Coombe – Garver
* Alex Pangburn – Wes
* Austin Obiajunwa – Owen

Tootmine
--------

22. juunil 2015 avalikustati, et Scott Speer hakkab tegema romantilist noortefilmi "Keskööpäike", milles mängivad peaosi Patrick Schwarzenegger  ja Bella Thorne. Film põhineb 2006. aasta samanimelisel Jaapani filmil. Seda rahastas Boies/Schiller Film Group ning produtseerisid John Rickard ja Zack Schiller. 9. oktoobril 2015 liitus filmiga Rob Riggle, et mängida Katie isa Jacki.

### Müügitulu

2018. aasta 8. aprilli seisuga on "Keskööpäike" teeninud 9,2 miljonit dollarit Ameerika Ühendriikides ja Kanadas ning 8,4 miljonit dollarit teistes riikides. Kogu maailmas kokku aga 17,6 miljonit dollarit.

Viited
------

1. ↑  SSN Insider Staff (16.10.2015). "On the Set for 10/16/15: 'Ab Fab: The Movie' & 'Planet of the Apes' Sequel Start Shooting While 'Star Trek Beyond' Wraps". *SSN Insider*. TTS News. Originaali arhiivikoopia seisuga 13.06.2017. Vaadatud 25.10.2015.
2. ↑  Guglielmi, Jodi (14.10.2015). "Arnold Is That You? Patrick Schwarzenegger Flashes His Muscles On Set – Just Like His Dad Once Did". *People*. Time. Vaadatud 25.10.2015.
3. ↑  Hipes, Patrick (25.11.2015). "Chris Messina & Tate Donovan Topline Indie Drama 'Blame'". *Deadline Hollywood*. Penske Business Media. Vaadatud 20.07.2015.
4. ↑  Hipes, Patrick (22.06.2015). "Bella Thorne & Patrick Schwarzenegger To Star In YA Pic 'Midnight Sun'". *Deadline Hollywood*. Penske Business Media. Vaadatud 25.10.2015.
5. ↑  Hipes, Patrick (09.10.2015). "Rob Riggle Takes On Drama With 'Midnight Sun' Pic". *Deadline Hollywood*. Penske Business Media. Vaadatud 25.10.2015.

Välislingid
-----------

* Keskööpäike andmekogus IMDb (inglise)
* "Keskööpäike (film 2018)" andmebaasis Box Office Mojo (inglise)
* Filmi "Midnight Sun" müügistatistika